Barbara Hepworth

**Dame Jocelyn Barbara Hepworth** DBE, nada en Wakefield o 10 de xaneiro de 1930 e finada en St Ives o 20 de maio de 1975 foi unha escultora e artista inglesa. A súa obra é un exemplo do modernismo e particularmente a escultura moderna. Foi unha das poucas artistas femininas da súa xeración que acadou prominencia internacional. Xunto con artistas como Ben Nicholson e Naum Gabo, Hepworth foi unha figura líder da colonia de artistas que residía en St Ives durante a segunda guerra mundial.

## Traxectoria 
### Primeiros anos 
Jocelyn Barbara Hepworth naceu en 1903 en Wakefield, West Riding of Yorkshire, como a filla máis vella de Gertrude e Herbert Hepworth. O seu pai era enxeñeiro civil para West Riding County Council, e en 1921 converteuse en County Surveyor. e gañou unha bolsa para estudar en Leeds School of Art a partir de 1920. Foi alí onde coñeceu ao seu compañeiro Henry Moore. Hepworth logrou unha bolsa para asistir á Royal College of Art (RCA) de Londres, onde estudou dende 1921 ata que obtivo o seu diploma en 1924.

### Inicio da carreira 
Tralos seus estudos en RCA, Hepworth viaxou a Florencia en 1921, cunha bolsa de West Riding. En 1933, cofundou o movemento Unit One con Nicholson e Paul Nash, o crítico Herbert Read e o arquitecto Wells Coates. O movemento buscaba unificar surrealismo e abstracción na arte británica.

Hepworth casou con Nicholson o 17 de novembro de 1938 no rexistro de Hampstead, ao norte de Londres, despois de que este se divorciase da súa esposa  Winifred. A parella tivo trixéminos en 1934, Rachel, Sarah e Simon. Rachel e Simon convertéronse tamén en artistas. A parella divorciouse en 1951.

### St Ives 
Hepworth, Nicholson e os seus tres fillos foron a vivir a Cornualla co inicio da segunda guerra mundial en 1939. Hepworth viviu nos estudios de Trewyn en St Ives dende 1949 ata a súa morte en 1975.

Hepworth foi tamén unha debuxante habilidosa. Despois de que a súa filla Sarah fose hospitalizada en 1944, trabou amizade co cirurxián Norman Capener. Por invitación de Capener, asistiu a procedementos cirúrxicos e entre 1947 e 1949 creou preto de oitenta debuxos de salas de operacións en xiz, tinta e lapis. Hepworth estaba fascinada polas semellanzas entre cirurxiáns e artistas, afirmando: "Hai, paréceme, unha afinidade próxima entre o traballo e a estratexia dos médicos e os cirurxiáns, e os pintores e escultores". A Bienal de 1950 foi a última en que se exhibiron artistas contemporáneos británicos xunto con artistas do pasado. Na igrexa parroquial de St Ives existe un memorial na súa memoria, *Madonna and Child*.

Esgotada, en parte pola morte do seu fillo, Hepworth viaxou a Grecia coa súa amiga Margaret Gardiner en agosto de 1954.

Hepworth tamén experimentou coa litografía ao final da súa carreira. Creou dúas series litográficas coa Curwen Gallery e o seu director Stanley Jones, unha en 1969 e outra en 1971. A primeira titulouse "The Aegean Suite" (1971) e estaba inspirada pola viaxe a Grecia en 1954 con Margaret Gardiner. A artista tamén creou unha serie de litografías titulada "Opposing Forms" (1970) coa Marlborough Fine Art de Londres.

## Recoñecemento 
Hepworth recibiu en 1959 o Grand Prix da Bienal de São Paulo.

Trala súa morte, o seu fogar e estudio en St Ives converteuse no Barbara Hepworth Museum, que dende 1980 está baixo control da Tate.

En xaneiro de 2015 anunciouse que a Tate Britain ía organizar a primeira grande exposición en Londres da obra de Hepworth dende 1968. Traería máis de 70 das súas obras, incluíndo as principais tallas e bronces polas que é célebre. Incluiría tamén fotografías inéditas do arquivo de Hepworth, como un autorretrato en fotograma creado na década de 1930 e *collages* fotográficos experimentais.

## Galería 

Ficheiro:Barbara Hepworth monolyth empyrean.jpg|*Monolith-Empyrean*, 1953.
Ficheiro:Barbara Hepworth Winged Figure 1963.jpg|*Winged Figure*, 1963, exterior da tenda de John Lewis, Holles Street e Oxford Street, Londres.
Ficheiro:Kroller muller museum.JPG|*Sphere with Inner Form*, 1963, no Kröller-Müller Museum, Otterlo, Países Baixos.
Ficheiro:Statz_Statue.jpg|*Achaean*, c. 1963, en St Catherine's College, Oxford.
Ficheiro:DSCN1791DualFormStIves.jpg|*Dual Form* en St Ives Guildhall.
Ficheiro:Barbara Hepworth Single Form Battersea.JPG|*Single Form (Memorial)* en Battersea Park, Londres.
Ficheiro:Rock Form Hepworth 1964 no c.JPG|*Rock Form (Porthcurno)*, 1964, Franklin Parkway, Filadelfia.
Ficheiro:Construction Crucifixion Homage to Mondrian.jpg|*Construction (Crucifixion): Homage to Mondrian*, 1966, exterior da catedral de Winchester.
Ficheiro:41518942 Barbara H..jpg|*Two Forms*, 1969, St Ives.
Ficheiro:Churchill College, Hepworth.jpg|*Four Square Walk through*, 1966, Churchill College, Cambridge.
Ficheiro:Corinthos by Barbara Hepworth, Tate Liverpool.jpg|*Corinthos*, 1954–5, en Tate Liverpool.

## Notas 
## Véxase tamén 
### Bibliografía 
* 
* 
* 
### Ligazóns externas 
* Páxina oficial
* Barbara Hepworth na Tate Collection 
* Barbara Hepworth's Sculpture Records, 1925–1975